Juan Arango
Juan Fernando Arango Sáenz (Maracay, 16. svibnja 1980.) je umirovljeni venezuelanski nogometaš i reprezentativac, koji je posljednje igrao za New York Cosmose u američkoj MLS ligi kao ofenzivni vezni. 

Rođen je u Maracayju kao sin kolumbijskih imigranata, a svoju nogometnu karijeru započeo je u rodnoj državi. Godine 2000. prelazi u Meksiko, odakle nakon četiri godine i tri kluba prelazi u španjolsku Mallorcu, gdje je odigrao ponajbolji nogomet svoje karijere; godine 2007., stekao je i španjolsko državljanstvo. Nakon pet godina, prelazi u njemački klub Borussia Mönchengladbach, s kojom je igrao i Ligu prvaka. Godine 2014. ponovo se vraća u Meksiko, odakle odlazi u Sjedinjene Države. Profesionalnu karijeru završava 2017. godine.

Za reprezentaciju je debitirao 1999., a s godinama je postao jedan od najvažnijih igrača. Sudjelovao je na nekoliko kontinentalnih prvenstava, a od 2007. je bio i reprezentativni kapetan. Trenutno je, sa 129 nastupa, rekorder po broju nastupa za reprezentaciju Venezuele. Umirovio se 2015. godine. 

Venezuelanski fudbaleri
Španski fudbaleri
Fudbaleri ili nogometaši Borussije Mönchengladbach
Biografije, Maracay